AIŠKINAMASIS RAŠTAS

Dėl mokyklinio autobuso perėmimo Molėtų rajono savivaldybės nuosavybėn ir jo perdavimo valdyti, naudoti ir disponuoti patikėjimo teise

**1. Parengto tarybos sprendimo projekto tikslai ir uždaviniai**

Nacionalinė švietimo agentūra (toliau tekste – NŠA), vadovaudamasi 2015 m. gruodžio 21 d. su Centrine projektų valdymo agentūra pasirašyta iš Europos Sąjungos struktūrinių fondų lėšų bendrai finansuojamo projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002 finansavimo sutartimi (toliau – sutartis), vykdo projektą „Tikslinių transporto priemonių (geltonųjų autobusų) įsigijimas“ (toliau – projektas).

2020 metais už projekto lėšas nupirkta dvidešimt M2 klasės „Iveco Daily 50C18“ mokyklinių autobusų, kurie, vadovaujantis Švietimo, mokslo ir sporto ministro 2020 m. liepos 14 d. įsakymu Nr. V-1063 „Dėl mokyklų, kurioms 2020 metais geltonieji autobusai skiriami įgyvendinant iš Europos Sąjungos struktūrinių fondų lėšų bendrai finansuojamą projektą, sąrašo patvirtinimo“ (toliau – įsakymas), paskirstyti savivaldybių mokykloms.

Molėtų rajono savivaldybei įsakymu skirtas vienas „Iveco Daily 50C18“ mokyklinis autobusas, kuris perduodamas Molėtų progimnazijai.

Autobusai savivaldybėms bus perduoti Lietuvos Respublikos Vyriausybės nutarimu.

Turto perdavimo dokumentuose bus nustatytos žemiau nurodytos sąlygos ir reikalavimai turto perėmėjams (savivaldybėms) ir atitinkamai vėliau – galutiniams turto naudotojams (mokykloms):

1. turtas turi būti naudojamas tik perdavimo dokumentuose numatytai veiklai (užtikrinti mokinių pavėžėjimą į mokyklas) vykdyti ir eksploatuojamas pagal paskirtį mažiausiai 5 metus po projekto užbaigimo (t. y., mažiausiai iki 2025 m.), sunaikintas ar prarastas turtas turi būti atstatytas;

2. turi būti padengtos tiesioginės veiklos (kuro ir vairuotojo darbo užmokesčio išlaidos), būtinos techninės būklės palaikymo (draudimo, techninių apžiūrų, remonto ir kitos) mokyklinių autobusų eksploatavimo išlaidos;

3. turtas negali būti parduotas, perduotas, išnuomotas ar perleistas kitaip naudotis kitiems asmenims/organizacijoms, nenurodytiems turto perdavimo dokumentuose;

4. turto naudotojai turi sudaryti tinkamas sąlygas tikrinti projekto tęstinumo vykdymą perdavimo dokumentuose nurodytoms kontroliuojančioms institucijoms.

Iki to laiko, kol bus priimtas LR Vyriausybės nutarimas dėl autobusų perdavimo savivaldybėms, NŠA savivaldybei skirtą autobusą pagal panaudos sutartį laikinai perdavė naudotis Molėtų progimnazijai.

Parengto tarybos sprendimo projekto tikslas – sutikti perimti Molėtų rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Iveco Daily 50C18“, kurio vieneto įsigijimo (likutinė) vertė su PVM – 45 012,00 eurų, ir perduoti jį Molėtų progimnazijai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 6 ir 7 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2 dalys, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų progimnazija gaus naują 19 vietų mokyklinį autobusą mokinių atvežimui iš reorganizuotos Inturkės pagrindinės mokyklos.

Neigiamų pasekmių nenumatoma.

**4. Priemonės sprendimui įgyvendinti**

Pasirašyti turto perėmimo ir perdavimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.